Source: https://poradna.hnonline.sk/otazka/kto-plati-sudneho-znalca-v-obcianskopravnom-spore
Timestamp: 2020-02-20 22:29:42+00:00

Document:
Kto platí súdneho znalca v občianskoprávnom spore? | HNporadňa
Domov » Právo » Kto platí súdneho znalca v občianskoprávnom spore?
Kto platí súdneho znalca v občianskoprávnom spore?
Kto platí súdneho znalca v občianskoprávnom spore v ktorom mal navrhovateľ 100% úspech vo veci, t.j. základ žaloby bol dôvodný. Sporná je len výška spôsobenej škody, keďže odporca nie je ochotný uznať jej výšku na základe odhadu škody na vozidle autorizovaným servisom. Navrhovateľ preto žiada súd o určenie znalca v odbore dopravy aby výšku škody posúdil. Ďakujem.
Adrian Žalman sa opýtal/a 7.11. 2009 o 16:21 v kategórii Právo
Vladimíra Klučková, JUDr. pred 10 rokmi 3 mesiacmi
V zmysle ustanovení zákona č. 99/1963 Zb. Občiansky súdny poriadok platí náklady súvisiace s vyhotovením znaleckého posudku ten účastník, ktorý vykonanie znaleckého posudku ako dôkazu v občiansko-súdnom konaní navrhol (na základe uznesenia príslušného súdu pred vyhotovením znaleckého posudku sa platí preddavok na vypracovanie znaleckého posudku).
Po ukončení súdneho konania účastníkovi, ktorý mal vo veci plný úspech, súd prizná náhradu trov potrebných na účelné uplaňovanie alebo bránenie práva proti účastníkovi, ktorý vo veci nemal úspech, a to vrátane nákladov na vypracovanie znaleckého posudku (v zmysle §145 Občianskeho súdneho poriadku účastníkovi, ktorému súd prizná náhradu trov konania, prizná aj náhradu trov vynaložených na zabezpečenie dôkazu). O povinnosti nahradiť trovy konania rozhoduje súd na návrh. V prípade pomerného úspechu vo veci súd náhradu trov pomerne rozdelí, prípadne vysloví, že žiadny z účastníkov nemá na náhradu trov právo.

References: súd 
 súd 
 §145
 súd 
 súd 
 súd